Kovrdžavi bišon
<s>Kovrdžavi bišon je vrsta psa.</s><s>Originalni naziv: Bichon a Poil Frise.</s><s>Reč ˝bichon˝ često se koristi za opisivanje malih, belih pasa kao npr. tulearskog kudravog psa, malteškog psa, friza-kudravog belog psa, bolonjskog psa...</s>

<s>Opis</s>

<s>Bišon je mali beli pas, duge i kovrdžave dlake koja podseća na krzno mongloske koze, duge uši koje vise tik uz glavu, tamne, okrugle oči sa crnim ivicama, prilično dug, zakrivljen vrat, rep nosi dostojanstveno prebačen preko tela.</s><s>Voli da bude u društvu čoveka.</s><s>Ima nezavisan duh, inteligentan je, odan, smeo i živahan.</s><s>Sa njim je lako živeti jer je izuzetno veseo i samouveren.</s><s>Lako ga je dresirati, uvek je spreman svima da udovolji kako bi zadobio ljubav i pažnju.</s><s>Voli kada su ljudi oko njega srećni.</s><s>Prirodno su druželjubivi i najsrećniji su kada su sa porodicom koja ih vodi svuda sa sobom.</s><s>Odlično se slažu sa drugim psima, ostalim životinjama i decom.</s><s>Veoma su poslušni, umeju da upozore na neobične zvuke, lako uče trikove.</s><s>Kao i većina malih pasa, i bišon ponekad teže nauči da ne vrši nuždu u zatvorenom prostoru.</s><s>Kovrdžavom bišonu su potrebna pravila ponašanja i granice koje mora da poštuje.</s><s>Neophodno je da ga vodite u porodične šetnje, to je za njega šetnja u čoporu.</s><s>Ne treba dozvoliti bišonu da pati od „sindroma malog psa“, što je mogući poremećaj u ponašanju kod svih malih rasa.</s><s>Tada pas veruje da je on vođa čopora, odnosno porodice u kojoj živi i počinje da im nameće sopstvena pravila.</s><s>To može da prouzrokuje niz problema u ponašanju kao što su: neprestano lajanje, anksioznost usled samoće, nepoverljivost prema strancima, pa čak i ujedanje.</s><s>Ovo nisu karakteristike bišona, već nastaju zbog neadekvatnog odnosa između psa i čoveka.</s><s>Ukoliko ste stabilan, samouveren, smiren, dosledan gazda psu i ako mu obezbedite svakodnevne duge porodične šetnje, bišon će vam biti idealan mali ljubimac, stabilan i pouzdan.</s><s>Težina mužjaka: 3-8 kg
 Težina ženke: 3-6 kg
 Visina mužjaka: 23-40 cm
 Visina ženke: 23-30 cm</s>

<s>Dužina života</s>

<s>Životni vek od 12 do 15 godina</s>

<s>Nega i zdravlje</s>

<s>Kovrdžavi bišon je zdrava i dugovečna rasa.</s><s>Jako se malo linja, ali ima veoma gustu kovrdžavu dlaku koju je iznad svega potrebno redovno održavati.</s><s>U periodu odrastanja, potrebno ga je češljati svakodnevno.</s><s>Za odrasle pse preporučuje se češljanje makar jednom nedeljno i odlazak kod frizera za pse jednom mesečno.</s><s>Ukoliko se redovno ne četka, dlaka će se ućebati i umrsiti do te mere da se ne može raščešljati uopšte.</s><s>U tom slučaju ispod ućebane dlake mogu se stvoriti rane.</s><s>Četkanje je neophodno i pre kupanja iz istih razloga.</s><s>Pored dlake, kada su bišoni u pitanju, potrebno je obratiti pažnju i na negu očiju, budući da je rasa podložna očnim infekcijama i stvaranju katarakte.</s>

<s>Reference</s>

<s>Rase pasa</s>

